CELEX: 52008PC0849
Language: lt
Date: 2008-12-19
Title: Pasiūlymas Tarybos sprendimas dėl pozicijos, kurios Bendrija turėtų laikytis dėl pasiūlymo iš dalies keisti Muitinės konvenciją dėl tarptautinio krovinių gabenimo su TIR knygelėmis (1975 m. TIR konvencija)

Svarbus teisinis pranešimas

|

52008PC0849

Pasiūlymas Tarybos sprendimas dėl pozicijos, kurios Bendrija turėtų laikytis dėl pasiūlymo iš dalies keisti Muitinės konvenciją dėl tarptautinio krovinių gabenimo su TIR knygelėmis (1975 m. TIR konvencija)  /* KOM/2008/0849 galutinis - ACC 2008/0236 */  

	[pic] | EUROPOS BENDRIJŲ KOMISIJA |Briuselis, 2008.12.19KOM(2008) 849 galutinis2008/0236 (ACC)PasiūlymasTARYBOS SPRENDIMASdėl pozicijos, kurios Bendrija turėtų laikytis dėl pasiūlymo iš dalies keisti Muitinės konvenciją dėl tarptautinio krovinių gabenimo su TIR knygelėmis (1975 m. TIR konvencija)(pateikta Komisijos)AIŠKINAMASIS MEMORANDUMASPasiūlymo aplinkybėsPasiūlymo pagrindas ir tikslai1975 m. lapkričio 14 d. Muitinės konvencija dėl tarptautinio krovinių gabenimo su TIR knygelėmis (toliau – TIR konvencija) Europos ekonominės bendrijos vardu buvo patvirtinta Tarybos reglamentu (EEB) Nr. 2112/78. 1983 m. birželio 20 d. konvencija įsigaliojo Bendrijoje.Siūlomo sprendimo tikslas – iš dalies pakeisti TIR konvencijos 8 straipsnio 3 dalies aiškinamąją pastabą. Šis pakeitimas susijęs su TIR knygelei rekomenduojama garantijos suma. 2008 m. spalio mėn. su transportu susijusių muitinės klausimų darbo grupė ir TIR konvencijos administracinis komitetas nusprendė, kad rekomenduojama suma, kurios galima reikalauti už kiekvieną TIR knygelę, turėtų būti pakeista iš 50 000 USD į 60 000 EUR.Bendrosios aplinkybėsTIR konvenciją administruoja Ženevoje įsikūrusi Jungtinių Tautų Europos ekonomikos komisija ( UNECE ). Konvencija nustatyta muitinio tranzito procedūra, taikoma tarptautiniam krovinių gabenimui kelių transportu, o taip pat nustatyta, kad, gabenant prekes, kurių apmuitinimas ir apmokestinimas yra sustabdyti, galima kirsti tarptautines sienas muitinei atliekant minimalius intervencinius veiksmus. Taikant TIR sistemą mažėja įprastinių kliūčių tarptautiniam prekių gabenimui – taip skatinama tarptautinės prekybos plėtra. Dėl šios sistemos mažėja gabenimo tranzitu vėlavimo atvejų, todėl sutaupoma daug transporto išlaidų. Svarbiausias sistemos privalumas – tai, kad TIR konvencija suteikia galimybę, naudojantis tarptautine garantijų grandine, palyginti paprastai naudotis reikiamomis garantijomis. TIR knygelės – ne tik tranzito deklaracija, bet ir garantijos įrodymas. 50 000 USD garantijos suma buvo nustatyta 1975 m. ir vėliau niekada nebuvo keičiama.Pastaraisiais mėnesiais kai kurios Konvencijos susitariančiosios šalys reiškė susirūpinimą dėl dabartinės TIR transportui rekomenduojamos 50 000 USD garantijos sumos. Jų nuomone, dabartiniai valiutų kursai ir kainos skiriasi nuo buvusiųjų 1975 m., todėl dabar šalys turi taikyti tokias papildomas kontrolės priemones, kaip muitinės palydos arba finansinės garantijos. Siekiant vengti tokių papildomų priemonių ir problemų, buvo pasiūlytas 0.8.3 aiškinamosios pastabos pakeitimas. Dėl šio pasiūlymo buvo diskutuojama su transportu susijusių muitinės klausimų darbo grupėje ir TIR konvencijos administraciniame komitete, tačiau jokių prieštaravimų neiškilo.Kadangi Bendrijos teisės aktuose jau taikoma rekomenduojama 60 000 EUR suma, siūlomas pakeitimas poveikio Bendrijai neturi.Pasiūlymo srityje taikomos nuostatosPasiūlymo srityje taikomų nuostatų nėra.Derėjimas su kitomis Europos Sąjungos politikos sritimis ir tikslaisSiūlomas sprendimas atitinka bendrąją prekybos ir transporto politiką. Pagal TIR sistemą, kuria palengvinamos kelių transporto sąlygos, prekes galima gabenti per 67 susitariančiąsias šalis muitinių administracijoms atliekant minimalius intervencinius veiksmus, taip pat TIR sistema suteikia galimybę, naudojantis tarptautine garantijų grandine, palyginti paprastai naudotis reikiamomis garantijomis. Supaprastinimas, pasiekiamas naudojantis TIR konvencija, atitinka persvarstytą Lisabonos strategiją.Konsultacijos su suinteresuotosiomis šalimis ir poveikio vertinimasKonsultacijos su suinteresuotosiomis šalimisKonsultacijų metodai, pagrindiniai tiriamieji sektoriai ir bendras respondentų apibūdinimasDėl pasiūlymo buvo konsultuojamasi su Tarptautine kelių transporto sąjunga, visomis garantinėmis asociacijomis ir TIR konvencijos susitariančiųjų šalių muitinėmis. Taip pat buvo konsultuojamasi su transportu susijusių muitinės klausimų darbo grupės ir TIR konvencijos administracinio komiteto posėdžiuose.Atsakymų santrauka ir kaip į juos atsižvelgtaPareikšta teigiama nuomonė.Tiriamųjų duomenų rinkimas ir naudojimasNepriklausomo tyrimo neprireikė.Poveikio vertinimasSiekiant apsaugoti TIR sistemą ir pašalinti papildomas kontrolės priemones, kaip palydos ir reikalaujami finansinių garantijų ar garantijų užstatai, TIR knygelei taikomas garantijos dydis turėtų būti padidintas.Rekomenduojama 60 000 EUR garantija Bendrijoje jau taikoma tam tikrą laiką, o pasiūlytu pakeitimu Bendrijos teisės aktai bus papildomai suderinti su TIR konvencija.Atlikus šį pakeitimą, bus visiškai apsaugoti muitinių administracijų finansiniai interesai ir tikimasi, kad brangių muitinės palydų bus naudojama mažiau.Teisiniai pasiūlymo aspektaiŠiuo pakeitimu iš dalies keičiama TIR konvencijos 0.8.3 straipsnio aiškinamoji pastaba.Teisinis pagrindasEuropos bendrijos steigimo sutarties 133 straipsnis ir 300 straipsnio 2 dalis.Subsidiarumo principasPasiūlymas priklauso išimtinei Bendrijos kompetencijai. Todėl subsidiarumo principas netaikomas.Proporcingumo principasPasiūlymas atitinka proporcingumo principą dėl toliau nurodytos (-ų) priežasties (-čių).Juo įgyvendinamas tarptautinio susitarimo, kuriuo laikomasi proporcingumo principo, pakeitimas.Pasiūlymas susijęs su aiškinamąja pastaba. Šio pakeitimo tikslas – pakeisti rekomenduojamą garantijos sumą už kiekvieną TIR knygelę iš 50 000 USD į 60 000 EUR.Pasirinkta priemonėSiūloma priemonė – sprendimas.Kitos priemonės nėra laikomos tinkamomis dėl šios (-ių) priežasties (-čių).Tarptautiniai susitarimai ir tokių susitarimų pakeitimai į Bendrijos teisinę sistemą paprastai įtraukiami priimant sprendimą.Poveikis biudžetuiPasiūlymas neturi poveikio Bendrijos biudžetui.2008/0236 (ACC)PasiūlymasTARYBOS SPRENDIMASdėl pozicijos, kurios Bendrija turėtų laikytis dėl pasiūlymo iš dalies keisti Muitinės konvenciją dėl tarptautinio krovinių gabenimo su TIR knygelėmis (1975 m. TIR konvencija)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalimi,kadangi:(1) 1978 m. liepos 25 d. Tarybos reglamentu (EEB) Nr. 2112/78[1], Bendrijos vardu buvo patvirtinta 1975 m. lapkričio 14 d. Muitinės konvencija dėl tarptautinio krovinių gabenimo su TIR knygelėmis (TIR konvencija), įsigaliojusi Bendrijoje 1983 m. birželio 20 d.[2](2) Kai kurios TIR konvencijos susitariančiosios šalys reiškė susirūpinimą dėl dabartinės TIR transportui rekomenduojamos 50 000 USD garantijos sumos. Jų teigimu, dabartiniai valiutų kursai ir kainos skiriasi nuo buvusiųjų 1975 m., todėl dabar šalys turi taikyti tokias papildomas kontrolės priemones, kaip muitinės palydos arba finansinės garantijos. Siekiant vengti tokių papildomų priemonių ir problemų, buvo pasiūlytas 0.8.3 aiškinamosios pastabos pakeitimas.(3) 2008 m. spalio mėn. TIR konvencijos administracinis komitetas nusprendė, kad, siekiant apsaugoti finansinius TIR sistemą taikančios muitinės interesus, reikia iš dalies pakeisti 0.8.3 aiškinamąją pastabą ir ten nurodytą 50 000 USD sumą pakeisti 60 000 EUR suma.(4) Reikėtų nustatyti Bendrijos poziciją dėl siūlomo pakeitimo,PRIĖMĖ ŠĮ SPRENDIMĄ:1 straipsnisBendrija administraciniame komitete turi laikytis pozicijos pritarti šio sprendimo priede pateiktam pakeitimo projektui.2 straipsnisŠis sprendimas skirtas valstybėms narėms.Priimta Briuselyje […]Tarybos varduPirmininkasPRIEDASAiškinamąją pastabą 0.8.3 keisti šitaip:Nurodytą sumą „50 000 USD“ pakeisti į „60 000 EUR“.[1] OL L 252, 1978 9 14.[2] OL L 31, 1983 2 2, p. 13.